**25 χρόνια Γραφείο Διασύνδεσης ΟΠΑ**

**Επετειακή Εκδήλωση**

Παρασκευή 22 Φεβρουαρίου 2019, 13:00-15:00

*Αμφιθέατρο Αντωνιάδου (Πατησίων 76, κεντρικό κτήριο ΟΠΑ)*

Με αφορμή τα 25 χρόνια λειτουργίας του, το Γραφείο Διασύνδεσης ΟΠΑ, αναπόσπαστο Τμήμα της Μονάδας Πρακτικής Άσκησης και Διασύνδεσης με την Αγορά Εργασίας ΟΠΑ, προσκαλεί τα μέλη της πανεπιστημιακής κοινότητας – φοιτητές και αποφοίτους – στην επετειακή εκδήλωση που θα πραγματοποιηθεί την **Παρασκευή 22 Φεβρουαρίου 2019, 13:00-15:00**, στο Αμφιθέατρο Αντωνιάδου (Πατησίων 76, κεντρικό κτήριο ΟΠΑ).

Στο πλαίσιο της εκδήλωσης, οι συμμετέχοντες θα έχουν την ευκαιρία να ενημερωθούν αναλυτικά σχετικά με:

* **πρωτοβουλίες και νέες δράσεις** προς φοιτητές και αποφοίτους του ΟΠΑ, **υπηρεσίες** του Γραφείου Διασύνδεσης και τον τρόπο αξιοποίησής τους,
* **Ημέρες Καριέρας ΟΠΑ 2019** (προφίλ κεντρικής εκδήλωσης, δημιουργία ομάδας υποστήριξης / διοργάνωσης της εκδήλωσης),
* **απολογισμός δράσεων** Γραφείου Διασύνδεσης (ανοικτή συζήτηση, αποτελέσματα και συμπεράσματα).

Οι συμμετέχοντες στην εκδήλωση θα έχουν τη δυνατότητα να διαδραματίσουν ενεργό ρόλο στη δημιουργία της νέας ταυτότητας του Γραφείου Διασύνδεσης!